
PL nr. 282/2002

Nr.32/375

A V I Z
asupra proiectului de Lege pentru prevenirea şi 

sancţionarea spălării banilor
În  conformitate  cu  prevederile  art.  89  din   Regulamentul  Camerei Deputaţilor, Comisia pentru apărare,

ordine publică şi siguranţă naţională a fost sesizată spre dezbatere şi avizare cu proiectul de Lege pentru prevenirea  şi sancţionarea spălării banilor, trimis cu adresa nr. 282 din 6 iunie 2002 şi înregistrat la comisie sub nr. 32/375 din 6 iunie 2002.

Potrivit prevederilor art. 60 din Regulamentul Camerei Deputaţilor, Comisia a dezbătut proiectul de lege menţionat mai sus, în şedinţa din 11 iunie 2002 şi a hotărât, cu unanimitate de voturi,  avizarea favorabilă a acestuia, cu următoarele amendamente:

I. Amendamente admise

Nr.crt.
Articolul

(Textul iniţial)
Amendamentul propus

(autorul)

Text adoptat de comisie
Motivare

1.
Art. 23. - (1)  Constituie infracţiunea de spălare a banilor şi se pedepseşte cu închisoare de la 3 la 12 ani:

a)schimbarea sau transferul de bunuri, cunoscând că provin din săvârşirea de infracţiuni, în scopul ascunderii sau al disimulării originii ilicite a acestor bunuri sau în scopul de a ajuta persoana care a săvârşit infracţiunea din care provin bunurile să se sustragă de la urmărire, judecată sau executarea pedepsei;  

b)ascunderea sau disimularea adevăratei naturi a proveninţei, a situării, a dispoziţiei, a circulaţiei sau a proprietăţii bunurilor ori a drepturilor asupra aceestora, cunoscând că bunurile provin din săvârşirea de infracţiuni;  

c)dobândirea, deţinerea sau folosirea de bunuri, cunoscând că acestea provin din săvârşirea de infracţiuni. 

 (2) Asocierea sau iniţierea unei asocieri, aderarea ori sprijinirea, sub orice formă, a unei astfel de asocieri, în scopul săvârşirii infracţiunii de spălare a banilor se pedepseşte cu închisoare de la 5 la 15 ani.

(3)Tentativa se pedepseşte.


1.Articolul 23 se modifică şi va avea următorul cuprins:

" Art. 23. - (1)  Constituie infracţiunea de spălare a banilor şi se pedepseşte cu închisoare de la 3 la 12 ani:

a)schimbarea sau transferul de bunuri, cunoscând că provin din săvârşirea de infracţiuni, în scopul ascunderii sau al disimulării originii ilicite a acestor bunuri sau în scopul de a ajuta persoana care a săvârşit infracţiunea din care provin bunurile să se sustragă de la urmărire, judecată sau executarea pedepsei;  

b)ascunderea sau disimularea adevăratei naturi a proveninţei, a situării, a dispoziţiei, a circulaţiei sau a proprietăţii bunurilor ori a drepturilor asupra aceestora, cunoscând că bunurile provin din săvârşirea de infracţiuni;  

c)dobândirea, deţinerea sau folosirea de bunuri, cunoscând că acestea provin din săvârşirea de infracţiuni. 

 (2)Tentativa se pedepseşte."

(Autor: dl.dep. Răzvan Ionescu)
1.Consiliului Legislativ, în avizul său favorabil, cu observaţii şi propuneri, la punctul I. 4, aduce în discuţie faptul că în art. 23 alin.(2) se prevede pedepsirea mai severă a faptelor de asociere pentru spălarea banilor decât pentru infracţiunea de spălare a banilor, de la alin.(1) nesocotindu-se astfel prevederea expresă a art. 323 din Codul penal, potrivit căreia pedeapsa pentru asociere nu poate depăşi pedeapsa prevăzută de lege pentru infracţiunea ce intră în scopul asocierii.

     Din analiza textului art. 23 al proiectului de lege, rezultă următoarele:

- la alin.(1) sunt arătate acţiunile care, în funcţie de poziţia subiectivă a autorului faţă de acestea şi scopul urmărit, constituie infracţiunea de spălare a banilor şi se pedepseşte ca atare.

- la alin.(2) se face încriminarea asocierii pentru săvârşirea infracţiunii de spălare a banilor, care în context formează de fapt o infracţiune distinctă de infracţiunea de spălare a banilor.

- se observă că, în cuprinsul alin.(2), nu se realizează diferenţierea impusă de situaţia în care prin asocierea realizată se reuşeşte şi spălarea banilor, ceea ce amplifică pericolul social al infracţiunii de asociere doar în scopul spălării banilor.

2. Din analiza conţinutului art. 323 alin.1 Cod penal rezultă că, în cazul asocierii pentru săvârşirea de infracţiuni,  pedeapsa închisorii (de la 3 la 15 ani) nu poate depăşi pedeapsa prevăzută de lege pentru infracţiuni ce intră în scopul asocierii.

La alin. 2 al aceluiaşi articol din Codul penal, se prevede însă şi situaţia când fapta de asociere a fost urmată de săvârşirea unei infracţiuni, ceea ce aduce un spor de pedeapsă, rezultat din concursul de infracţiuni.

Tot la acest articol, în alin. 3 se prevede exonerarea de pedeapsă a persoanelor care denunţă autorităţilor asocierea menţionată la alin.1 al art.323, înainte de a fi descoperită şi de a se fi început săvârşirea infracţiunii care intră în scopul asocierii.

3. Din aceste considerente, prin amendamentul propus,

-textul art.23  se referă numai la infracţiunea de spălare a banilor (alin.1) şi la tentativă (alin.2);

-printr-un nou articol, alcătuit din 3 alineate, se vor reglementa următoarele situaţii:

-încriminarea  asocierii pentru infracţiunea de spălare a banilor - ca infracţiune distinctă de spălare a banilor, la alin (1);

-încriminarea asocierii pentru spălare a banilor în situaţia în care infracţiunea de spălare a banilor a fost şi săvârşită, la alin.(2). În această situaţie, pedeapsa va fi mai aspră decât pentru fapta de la alin.(1);

-nepedepsirea participantului la asocierea prevăzută la alin. (1), atunci când denunţă autorităţilor asocierea mai înainte de a fi descoperită şi de a se fi început săvârşirea infracţiunii care intră în scopul asocierii, la alin (3). Aceată prevedere ar avea un rol pozitiv în prevenirea urmărilor infracţiunilor.



2.
Articol nou, în care este inclus şi textul alin.(2) al art.23
2. După articolul 23 se introduce un nou articol, articolul 24, cu următorul cuprins:

" Art.24.- (1) Asocierea sau iniţierea unei asocieri, aderarea ori sprijinirea, sub orice formă, a unei astfel de asocieri, în scopul săvârşirii infracţiunii de spălare a banilor se pedepseşte cu închisoare de la 3 la 12 ani.

(2) Faptele prevăzute la alin.(1), urmate de săvârşirea infracţiunii de spălare a banilor,  se pedepsesc cu închisoare de la 5 la 15 ani.

(3) Pentru faptele prevăzute la alin.(1) nu se pedepseşte persoana care le denunţă autorităţilor, mai înainte de a fi descoperite şi de a se fi început săvârşirea infracţiunii de spălare a banilor."

(Autor: dl. dep. Răzvan Ionescu)
I D E M

II. Pentru a fi avute în vedere cu ocazia dezbaterilor în fond, vă comunicăm şi amendamentele prezentate de către dl. dep.Virgil Popescu după discutarea proiectului de lege în comisia noastră:

Art.19

alin.(4)

Conducerea Oficiului se exercită de către Plenul Oficiului.

alin.(5) 

Plenul Oficiului este structură deliberativă şi de decizie fiind format din câte un reprezentant al Ministerului Finanţelor Publice, Ministerului Justiţiei, Ministerului de Interne, Parchetului de pe lângă Curtea Supremă de Justiţie, Băncii Naţionale a României, Curţii de Conturi şi Asociaţiei Române a Băncilor, numiţi în funcţii, pe o perioadă de 5 ani, prin hotărâre a Guvernului. Mandatul poate fi reînnoit.

Alin. nou:

Preşedintele Oficiului este numit de Guvern din rândul membrilor Plenului Oficiului şi are calitatea de ordonator principal de credite.

Alin. nou:

Preşedintele Oficiului are rang de secretar de stat şi reprezintă Oficiul în relaţiile cu terţii.

Alin.(7):

Membrii Plenului trebuie să îndeplinească, la data numirii, următoarele condiţii:

a) să fie licenţiaţi şi să aibă cel puţin 5 ani într-o funcţie economică sau juridică;

b) să aibă domiciliul în România;

c) să aibă numai cetăţenia română;

d) să aibă exerciţiul drepturilor civile şi politice;

e) să se bucure de o reputaţie profesională şi morală neştirbită.

Alin. nou:

Se interzice membrilor Plenului Oficiului să facă parte din partide politice sau să desfăşoare activităţi cu caracter politic.

Alin. nou:

Membrii Plenului Oficiului sunt obligaţi:

a) să-şi îndeplinească funcţia încredinţată cu imparţialitate şi în

respectul Constituţiei;

b) să coordoneze şi să asigure cooperarea cu instituţiile pe care le

reprezintă;

c) să ceară periodic şi să examineze stadiul analizării cazurilor suspecte de spălare a banilor;

d) să examineze şi să aprobe propunerea de ordine de zi a şedinţei Plenului;

e) să păstreze secretul deliberării şi al votului şi să nu dea consultaţii în probleme de componenţa Oficiului.

Alin. nou:

Calitatea de membru al Plenului este echivalentă cu cea de secretar de stat.

Alin.(12):

Mandatul de membru al Plenului încetează în următoarele situaţii:

a) la expirarea termenului pentru care a fost numit;

b) prin demisie;

c) prin deces;

d) prin imposibilitatea de exercitare a mandatului pe o perioadă mai mare de 6 luni;

e) prin revocare, la survenirea unor incompatibilităţi, numai la propunerea instituţiei care o reprezintă.

Alin. nou:

Oficiul poate să participe la activităţile organismelor internaţionale de specialitate şi să devină membru al acestora. Plenul Oficiului decide privind oportunitatea participării la astfel de activităţi.

În    raport de obiectul şi conţinutul său, proiectul  face parte din categoria legilor organice.


 



PREŞEDINTE,               

 


Răzvan IONESCU

Red.exp.M.Ţăranu

consult.M. Florescu

